गंजबासौदा। सोमवार दोपहर शासकीय कन्या उच्चतर माध्यमिक विद्यालय में सदाशिव राव पिंगले स्मृति सेवा संस्थान द्वारा नि:शुल्क दंत चिकित्सा शिविर का आयोजन किया गया। इसमें करीब 60 छात्राओं की जांच कर उन्हें दवाई वितरित की गई। छात्राओं की जांच डा. सौरभ जैन द्वारा की गई। जांच के दौरान डा. जैन द्वारा छात्राओं को दांतों संबंधी होने वाली बीमारियों तथा धूम्रपान और तंबाकू से होने वाले रोगों के बारे में भी बताया गया।
शिविर के दौरान विद्यालय प्राचार्य एचसी शर्मा, सुनील बाबू पिंगले, डा.अशोक रोहले ने कक्षा ग्यारहवीं की मेधावी छात्रा रूबी नाथ और निशा दांगी का बायोलॉजी विषय में सर्वोच्च अंक हासिल करने पर पुरस्कृत किया। इस मौके पर योगेश भंडारी, महेन्द्र सिंह सूर्यवंशी, प्रवीण कुशवाह सहित बड़ी संख्या में नागरिक मौजूद थे।
hin_Deva hin_Deva